A GONDOLKODÓ

Mint a cikkben is olvasható, a szobor *A pokol kapuja* című hatalmas kompozícióban is szerepel. A szobor eredeti címe "Költő" lett volna, és Rodin elképzelése szerint az olasz költőt, Dantét ábrázolta volna, amint *Az isteni színjáték* című nagy alkotásán töprengve szembenéz a pokollal. Dante ebben a műben részletesen ábrázolja a pokol bugyrait.

Rodin azt mondta a szoborról: "Nemcsak az agyával gondolkodik, az összehúzott szemöldökével, a kitágult orrlyukával, az összeszorított ajkaival, hanem karja, háta, lába minden egyes izmával, az összeszorított öklével és a behúzott lábujjaival."

Próbáld meg utánozni a Gondolkodó testtartását! Könnyű vagy nehéz így koncentrálnod?

Te milyen testtartásban tudsz legjobban elmélyedni a gondolataidban?

A szobor azért is kiemelkedő, mert addig a művészek mindig elvont formában ábrázolták a gondolkodást, a bölcsességet, például Pallasz Athéné istennővel. Rodin az első, aki emberi alakot ad a Gondolatnak.

Te hogyan ábrázolnád a gondolkodást? Próbáld meg gyurmából vagy agyagból megformázni!

A híres szoborból számtalan paródia készült:

https://hu.pinterest.com/jamiercline/the-thinker/

Neked melyik tetszik legjobban?